| Medaljeoversikt |
| --- |
| Konkurrerte for Sør-Afrikas flagg Sør-Afrika |
| Friidrett: |
| Friidrett Afrikamesterskapet i friidrett |
| Gull | Asaba 2018 | 200 m |
| Gull | Asaba 2018 | 4x100 m |
| Friidrett Universiaden |
| Bronse | Gwangju 2015 |  4x100 m |

**Ncincihli Titi** (født 15. desember 1993) er en sørafrikansk friidrettsutøver som konkurrerer i sprintløp. Han ble afrikansk mester på 200 meter ved Afrikamesterskapet i friidrett 2018.

Idrettskarriere
---------------

### 2010 - 2014

Titi fikk bronse på 200 meter under det sørafrikanske ungdomsmesterskapet (U18) i friidrett i 2010, og kom på fjerdeplass på 100 meter under det sørafrikanske juniormesterskapet i 2011. 

I 2014 vant han 200 meter under Sørafrikansk mesterskap i friidrett 2014, med tiden 20,41, og han deltok i Samveldelekene 2014, der Sør-Afrika kom på fjerdeplass på 4 x 100 meter stafett med Titi på laget. Individuelt ble han slått ut i forsøksheatet på 100 meter, og han ble diskvalifisert på 200 meter. I august deltok han i Afrikamesterskapet i friidrett 2014, og kom der på fjerdeplass på 200 meter. 

### 2015

I forbindelse med studier i USA kom han på femteplass på 200 meter under Southeastern Conference innendørs, og han vant 200 meter under Hokie Invitational. Utendørs satte han ny personlig rekord på 100 meter i mai, med 10,41 sekunder. Han deltok i Sommeruniversiaden 2015 i Sør-Korea, og deltok der på Sør-Koreas stafettlag som fikk bronse på 4 x 100 meter stafett. Han vant 200 meter under det sørafrikanske mesterskapet i friidrett i 2015. Individuelt kom han på fjerdeplass på 200 meter. 

### 2016

Under NCAA-mesterskapet i friidrett innendørs fikk han 12. beste tid i semifinalen, og nådde ikke finalen. Han deltok i Southeastern Conference innendørs, og kom der på åttendeplass på 200 meter.

Utendørs satte han personlig rekord på 100 meter i april, med 10,29 sekunder, under Spec Towns Invitational. Han fikk sølv på 200 meter under det sørafrikanske mesterskapet i friidrett. Han fikk 16. beste tid på 200 meter under NCAA-mesterskapet utendørs i 2016, og nådde ikke finalen.

### 2017

Den 10. februar satte han personlig rekord på 60 meter innendørs med 6,76 og på 200 meter innendørs med 20,67 sekunder under Tiger Paw Invitational, og han kom på fjerdeplass på 200 meter under NCAA-mesterskapet innendørs. Han vant 200 meter under Gamecock Invitational, med ny personlig rekord utendørs på 20,14 sekunder. Han nådde ikke finalen på 200 meter under NCAA-mesterskapet utendørs. I Sommeruniversiaden 2017 i Taiwan kom han på fjerdeplass på 200 meter. 

### 2018

Han kom på fjerdeplass på 200 meter under Southeastern Conference innendørs, og kom på femteplass på 200 meter under NCAA-mesterskapet innendørs. Han satte personlig rekord på 200 meter utendørs i april, med 20,00 sekunder, og under Southeastern Conference utendørs satte han personlig rekord på 100 meter med 10,17 sekunder, der han kom på femteplass på 100 meter og fjerdeplass på 200 meter. 

Han vant 200 meter under Afrikamesterskapet i friidrett 2018, og deltok i forsøksheatet på 4 x 100 meter stafett, der Sør-Afrika vant finalen, så han mottok også gullmedalje i stafett. Under Kontinentalcupen i friidrett 2018 kom han på sjetteplass på 200 meter, med 20,78 sekunder.

Referanser
----------

1. ↑   World Athletics Database, World Athletics utøver-ID 255494, oppført som Ncincihli Titi[Hentet fra Wikidata]
2. ↑  South Carolina Gamecocks - *Ncincilili Titi*, besøkt 24. april 2019
3. ↑  TFRRS - *https://www.tfrrs.org/results/44282\_2702408.html*, besøkt 24. april 2019.
4. ↑  Flashresults.com - *SEC Indoor Track & Field Championships*, besøkt 24. april 2019.
5. ↑  NCAA.com - *Results: Men 200 M (Semifinals)*, besøkt 24. april 2019.

Eksterne lenker
---------------

* (en) Ncincilili Titi – World Athletics Rediger på Wikidata
* (en) Profil hos Track & Field Results Reporting System (TFRRS)
* (en) South Carolina Gamecocks - Ncincilili Titi
* (en) Profil hos Sommeruniversiaden 2015

| * v
* d
* r
Afrikamestere på 200 meter, menn |
| --- |
| 
* 1979: Edward Ofili
* 1982: Boubacar Diallo
* 1984: Innocent Egbunike
* 1985: Simeon Kipkemboi
* 1988: Davidson Ezinwa
* 1989: Olapade Adeniken
* 1990: Joseph Gikonyo
* 1992: Victor Omagbemi
* 1993: Johan Rossouw
* 1996: Oumar Loum
* 1998: Frankie Fredericks
* 2000: Abdul Aziz Zakari
* 2002: Frankie Fredericks
* 2004: Joseph Batangdon
* 2006: Uchenna Emedolu
* 2008: Thuso Mpuang
* **2010**: Amr Ibrahim Mostafa Seoud
* 2012: Ben Youssef Meïté
* **2014**: Wilfried Koffi Hua
* **2016**: Wayde van Niekerk
* **2018**: Ncincilili Titi
* 2022: Letsile Tebogo

 |

|  |  |
| --- | --- |
| Oppslagsverk/autoritetsdata | Prabook
 |